ddrg/super_eurlex huggingface dataset:
Sklep Sveta

z dne 19. oktobra 1992

o sklenitvi Okvirnega sporazuma o sodelovanju med Evropsko gospodarsko skupnostjo in Republiko Paragvaj

(92/509/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 113 in 235 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker mora Skupnost za uresničevanje svojih ciljev na področju zunanjih ekonomskih odnosov potrditi Okvirni sporazum o trgovini in gospodarskem sodelovanju z republiko Paragvaj,

SKLENIL:

Člen 1

V imenu Skupnosti se odobri Okvirni sporazum o trgovini in gospodarskem sodelovanju med Evropsko gospodarsko skupnostjo in Republiko Paragvaj.

Besedilo Sporazuma je priloženo k temu sklepu.

Člen 2

Predsednik Sveta opravi notifikacijo iz člena 25 Sporazuma [3].

Člen 3

V skupnem odboru, ustanovljenem na podlagi člena 21 Sporazuma, Skupnost zastopa Komisija, ki ji pomagajo predstavniki držav članic.

Člen 4

Ta sklep začne veljati dan po objavi v Uradnem listu Evropskih skupnosti.

V Luxembourgu, dne 19. oktobra 1992

Za Svet

Predsednik

D. Curry

[1] UL C 309, 29.11.1991, str. 6.

[2] UL C 150, 15.6.1992, str. 363.

[3] UL L 313, 30.10.1992, str. 82.

--------------------------------------------------
Odločba Komisije

z dne 27. julija 1992

o vprašalnikih za direktive na področju voda

(92/446/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 76/464/EGS z dne 4. maja 1976 o onesnaževanju zaradi odvajanja nekaterih nevarnih snovi v vodno okolje Skupnosti [1], kakor je bila spremenjena z Direktivo 91/692/EGS z dne 23. decembra 1991 o standardiziranju in racionaliziranju poročil o izvajanju določenih direktiv, ki se nanašajo na okolje [2], in zlasti člena 13(1) Direktive, kakor tudi ustreznih določb drugih direktiv iz Priloge I k Direktivi 91/692/EGS,

ob upoštevanju Direktive Sveta 75/440/EGS z dne 16. junija 1975 o zahtevah glede kakovosti površinske vode, namenjene za odvzem pitne vode v državah članicah [3], kakor je bila nazadnje spremenjena z Direktivo 91/692/EGS, in zlasti člena 9a Direktive,

ob upoštevanju Direktive Sveta 80/778/EGS z dne 15. julija 1980 o kakovosti vode, namenjene za prehrano ljudi [4], kakor je bila nazadnje spremenjena z Direktivo 91/692/EGS, in zlasti člena 17a Direktive,

ob upoštevanju Direktive Sveta 76/160/EGS z dne 8. decembra 1975 o kakovosti kopalnih voda [5], kakor je bila nazadnje spremenjena z Direktivo 91/692/EGS, in zlasti člena 13 Direktive,

ker se od držav članic zahteva, da pripravijo poročilo o izvajanju določenih direktiv Skupnosti na podlagi vprašalnikov ali predlog, ki jih sestavi Komisija; ker te vprašalnike ali predloge v skladu s členom 6 Direktive 91/692/EGS pripravi Komisija ob pomoči odbora, ki ga sestavljajo predstavniki držav članic in mu predsedujejo predstavniki Komisije;

ker so ukrepi, predvideni s to odločbo, v skladu z mnenjem prej navedenega odbora ali glede njih v roku, ki ga je določil predsednik, mnenje ni bilo podano,

SPREJELA NASLEDNJO ODLOČBO:

Člen 1

Vprašalniki, ki jih vsebuje Priloga, so s tem sprejeti.

Člen 2

Ta odločba je naslovljena na države članice.

V Bruslju, 27. julija 1992

Za Komisijo

Karel Van Miert

Član Komisije

[1] UL L 129, 18.5.1976, str. 23.

[2] UL L 377, 31.12.1991, str. 48.

[3] UL L 194, 25.7.1975, str. 26.

[4] UL L 229, 30.8.1980, str. 11.

[5] UL L 31, 5.2.1976, str. 1.

--------------------------------------------------

PRILOGA

Glej: Odločbo Komisije 1995/337/ES, UL L 200, 24.08.1995, str. 1.

--------------------------------------------------
Odločba Komisije

z dne 24. junija 1992

o spremembi Priloge III k Direktivi Sveta 90/539/EGS o pogojih zdravstvenega stanja, ki veljajo znotraj Skupnosti za trgovanje s perutnino in valilnimi jajci ter za njihov uvoz iz tretjih držav glede pogojev za cepljenje perutnine

(92/369/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 90/539/EGS z dne 15. oktobra 1990 o pogojih zdravstvenega stanja, ki veljajo znotraj Skupnosti za trgovanje s perutnino in valilnimi jajci ter za njihov uvoz iz tretjih držav [1], kakor je bila nazadnje spremenjena z Direktivo 91/496/EGS [2], in zlasti člena 34 Direktive,

ker Priloga III k Direktivi 90/539/EGS trenutno zahteva predvsem, da je perutnina za trgovanje med državami članicami ES cepljena s cepivi, ki so skladna z zahtevami Evropske farmakopeje;

ker monografije Evropske farmakopeje niso na razpolago za več cepiv za perutnino, ki so trenutno v uporabi v državah članicah;

ker je zaželeno, da se navedena priloga spremeni tako, da se dopusti uporaba cepiv, za katere ne veljajo nujno monografije Evropske farmakopeje;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Priloga III k Odločbi 90/539/EGS se nadomesti s Prilogo k tej odločbi.

Člen 2

Ta odločba je naslovljena na države članice.

V Bruslju, 24. junija 1992

Za Komisijo

Ray Mac Sharry

Član Komisije

[1] UL L 303, 31.10.1990, str. 6.

[2] UL L 268, 24.9.1991, str. 56.

--------------------------------------------------

PRILOGA

PRILOGA III

POGOJI ZA CEPLJENJE PERUTNINE

1. Cepiva za cepljenje perutnine ali jat, ki proizvajajo valilna jajca, morajo imeti dovoljenje za promet, ki ga izda pristojni organ države članice, v kateri se cepivo uporablja.

2. Kriterije za uporabo cepiv proti atipični kokošji kugi v programih preventivnih cepljenj lahko določi Komisija.

--------------------------------------------------
Sklep Sveta

z dne 8. julija 1991

o začasni uporabi Potrjenega zapisnika, ki spreminja Sporazum med Evropsko gospodarsko skupnostjo in Kraljevino Tajsko o trgovini s tekstilnimi izdelki

(91/478/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju predloga Komisije,

ker je Skupnost v skladu s Sklepom 87/460/EGS [1] od 1. januarja 1987 do dokončanja postopkov, potrebnih za sklenitev Sporazuma, začasno uporabljala Sporazum med Evropsko gospodarsko skupnostjo in Kraljevino Tajsko o trgovini s tekstilnimi izdelki, parafiran 28. junija 1986;

ker sta se s Potrjenim zapisnikom [2] med Evropsko gospodarsko skupnostjo in Kraljevino Tajsko z dne 21. aprila 1988 podpisnici sporazumeli, da bosta uvedli dodatne rezervirane količine za tekstilni kategoriji 4 in 5;

ker Tekstilni sporazum iz leta 1986 predvideva možnost količinskih prilagoditev kvot za nekatere kategorije, da bi omogočil uvedbo usklajenega sistema;

ker sta po posvetovanjih med Skupnostjo in Tajsko 26. septembra 1990 podpisnici parafirali Potrjeni zapisnik, ki od 1. januarja 1989 združuje dodatne rezervirane količine z osnovnimi kvotami izdelkov kategorij 4 in 5, predvidenimi v Tekstilnem sporazumu;

ker je treba do dokončanja postopkov, potrebnih za sklenitev Tekstilnega sporazuma iz leta 1986 ter prejšnjih potrjenih zapisnikov z dne 25. marca 1988 [3] in z dne 21. aprila 1988, začasno uporabljati Potrjeni zapisnik z dne 26. septembra 1990, z začetkom veljavnosti 26. septembra 1990, pod pogojem vzajemne začasne uporabe s strani Kraljevine Tajske,

SKLENIL:

Člen 1

Od 26. septembra 1990 do dokončanja postopkov, potrebnih za sklenitev Sporazuma, se v Skupnosti začasno uporablja Potrjeni zapisnik z dne 26. septembra 1990, ki spreminja Sporazum med Evropsko gospodarsko skupnostjo in Kraljevino Tajsko o trgovini s tekstilnimi izdelki, pod pogojem vzajemne začasne uporabe s strani Kraljevine Tajske.

Besedilo Potrjenega zapisnika je priloženo k temu sklepu.

Člen 2

Komisija je pozvana, da od Vlade Kraljevine Tajske pridobi privolitev o začasni uporabi Potrjenega zapisnika iz člena 1 in o tem uradno obvesti Svet.

V Bruslju, 8. julija 1991

Za Svet

Predsednik

W. Kok

[1] UL L 255, 5.9.1987, str. 127.

[2] UL L 95, 8.4.1989, str. 30.

[3] UL L 95, 8.4.1989, str. 28.

--------------------------------------------------
31990D0036
24.1.1990 URADNI LIST EVROPSKIH SKUPNOSTI L 19/16
ODLOČBA KOMISIJE
z dne 16. januarja 1990
o določitvi koeficienta kmetijsko-gospodarskega razvojnega trenda, ki ga je treba uporabiti za določitev
evropske enote velikosti pri tipologiji Skupnosti za kmetijska gospodar stva
(90/36/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske
skupnosti,
obupoštevanjuUredbeSvetaEGSšt.79/65zdne15.junija1965,
o vzpostavitvi mreže za zbiranje knjigovodskih podatkov oprihodkih in poslovanju kmetijskih gospodarstev v Evropskigospodarski skupnosti (
1), ki je bila nazadnje spremenjena z
Uredbo (EGS) št. 3644/85 (2),
ob upoštevanju Uredbe Sveta¸(EGS) št. 571/88 z dne 28. febru-
arja 1988 o organizaciji statističnega raziskovanja Skupnostiglede strukture kmetijskih gospodarstev med letoma 1988 in1997 (
3), ki je bila spremenjena z Uredbo EGS št. 807/89 (4), in
zlasti člena 8(3),
kerPrilogaIIIkOdločbiKomisijeEGS85/377zdne7.junija1985
o vzpostavitvi tipologije Skupnosti za kmetijska gospodarstvadoloča evropsko enoto velikosti (
5); ker se opredelitev pojma
nanaša na koeficient, ki mora upoštevati globalne kmetijsko-gospodarske razvojne trende od referenčnega obdobja „1980“;ker mora koeficient izračunati Komisija in ga določiti po posve-tovanjuzdržavamičlanicamiinkerjebiltakposvetopravljenna
sejahskupinestrokovnjakov„Tipologijkmetijskihgospodarstev“,
SPREJELA NASLEDNJO ODLOČBO:
Člen 1
Kmetijsko-gospodarski koeficient, ki se uporablja za določitev
evropske enote velikosti, predvidene v Prilogi III(A)(2) k OdločbiEGS 85/377, se določi na 1,2 za razvojne trende v obdobjihopazovanja „1980“ in „1986“.
Člen 2
Ta odločba je naslovljena na države članice.
V Bruslju, 16. januarja 1990
Za Komisijo
Henning CHRISTOPHERSEN
Podpredsednik
(1) UL 109, 23.6.1965, str. 1859/65.
(2) UL L 348, 24.12.1985, str. 4.
(3) UL L 56, 2.3.1988, str. 1.
(4) UL L 86, 31.3.1989, str. 1.
(5) UL L 220, 17.8.1985, str. 1.03/Zv. 10 SL Uradni list Evropske unije 15
Sklep Sveta

z dne 26. novembra 1990

o sklenitvi Sporazuma v obliki izmenjave pisem med Evropsko gospodarsko skupnostjo in Kneževino Andoro

(90/680/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 99 in 113 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker je treba državne sporazume, ki sedaj veljajo v trgovinskih odnosih med Evropsko gospodarsko skupnostjo in Kneževino Andoro nadomestiti s sistemom Skupnosti;

ker je treba Kneževini Andori zaradi geografskih, zgodovinskih in socialno-ekonomskih dejavnikov priznati posebno ureditev glede oprostitve uvoznih dajatev, prometnih davkov in trošarin za blago v osebni prtljagi potnikov;

ker je bil v Luxembourgu dne 28. junija 1990 podpisan s pogajanji usklajen Sporazum v obliki izmenjave pisem med Evropsko gospodarsko skupnostjo in Kneževino Andoro; ker ga je treba potrditi,

SKLENIL:

Člen 1

Sporazum v obliki izmenjave pisem med Evropsko gospodarsko skupnostjo in Kneževino Andoro ter priloženi Sporazum in Deklaracije se potrdijo v imenu Skupnosti.

Besedila aktov, navedenih v pododstavku 1, so priloženi temu sklepu.

Člen 2

Predsednik Sveta da v imenu Skupnosti uradno obvestilo, predvideno v členu 24 Sporazuma [2].

V Bruslju, 26. novembra 1990

Za Svet

Predsednik

C. Donat Cattin

[1] Mnenje izdano dne 23. novembra 1990 (še ni objavljeno v Uradnem listu).

[2] UL L 374, 31.12.1990, str. 33.

--------------------------------------------------
Sklep Sveta

z dne 19. novembra 1990

o sklenitvi Sporazuma o ustanovitvi Evropske banke za obnovo in razvoj

(90/674/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, in zlasti člena 235 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker imajo narodi Srednje in Vzhodne Evrope tesne zgodovinske vezi z narodi Skupnosti; ker se te vezi krepijo s sporazumi o sodelovanju in trgovini;

ker so države Srednje in Vzhodne Evrope zavezane temeljnim načelom večstrankarske demokracije, pravne države in spoštovanja človekovih pravic; ker si te države želijo izvesti reforme, da bi se razvile v tržno usmerjena gospodarstva;

ker bodo gospodarske reforme pomembno prispevale k močnejšemu razvoju gospodarskih odnosov med temi državami in Skupnostjo; in ker bo to pomagalo spodbujati skladen razvoj gospodarskih dejavnosti v Skupnosti;

ker bo prehod k tržno usmerjenim gospodarstvom zahteval precejšnje naložbe, zlasti v zasebni sektor, vendar pa tudi v javni sektor; ker bi lahko ustanovitev posebne banke pomagala pri zagotavljanju sredstev, potrebnih za take naložbe;

ker je 40 držav, vključno z Evropsko gospodarsko skupnostjo in Evropsko investicijsko banko, potrdilo njihovo namero po članstvu v Evropski banki za obnovo in razvoj, ki je po naravi evropska, po širokem članstvu pa mednarodna; ker so v ta namen sestavile Sporazum;

ker je sklenitev Sporazuma s strani Evropske gospodarske skupnosti potrebna za doseganje ciljev Skupnosti na področju zunanjih ekonomskih odnosov; ker Pogodba za sprejetje tega sklepa ne predvideva drugih pooblastil kot tistih iz člena 235,

SKLENIL:

Člen 1

Sporazum o ustanovitvi Evropske banke za obnovo in razvoj se v imenu Evropske gospodarske skupnosti potrdi.

Besedilo Sporazuma je priloženo k temu sklepu.

Člen 2

Guvernerja in namestnika guvernerja banke, ki predstavljata Skupnost po členu 23(1) Sporazuma, imenuje Komisija.

Člen 3

1. Komisija v imenu Skupnosti določi ustanovo, ki je depozitar po členu 34(1) Sporazuma.

2. Komisija je uradni subjekt s katerim lahko banka komunicira v skladu s členom 34(2) Sporazuma.

Člen 4

Predsednik Sveta v imenu Skupnosti v skladu s členom 61 Sporazuma deponira listino o potrditvi.

Člen 5

Ta sklep se objavi v Uradnem listu Evropskih skupnosti [2].

V Bruslju, 19. novembra 1990

Za Svet

Predsednik

G. Carli

[1] UL C 284, 12.11.1990.

[2] Datum začetka veljavnosti Sporazuma objavi Generalni sekretariat Sveta v Uradnem listu Evropskih skupnosti.

--------------------------------------------------
Sklep Sveta

z dne 24. septembra 1990

o sklenitvi Sporazuma med Evropsko gospodarsko skupnostjo na eni strani in Republiko Avstrijo, Republiko Finsko, Republiko Islandijo, Kraljevino Norveško, Kraljevino Švedsko in Švicarsko konfederacijo na drugi o postopku izmenjave informacij na področju tehničnih predpisov

(90/518/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 te pogodbe,

ob upoštevanju predloga Komisije,

ker Sporazumi o prosti trgovini, ki jih je Evropska gospodarska skupnost sklenila z Republiko Avstrijo, Republiko Finsko, Republiko Islandijo, Kraljevino Norveško, Kraljevino Švedsko in Švicarsko konfederacijo, vključujejo, med drugim, odpravljanje trgovinskih ovir;

ker je v interesu Skupnosti, da z omenjenimi državami vzpostavi izmenjavo informacij na področju tehničnih predpisov, da bi se izognili ustvarjanju tehničnih ovir pri trgovanju;

ker je Komisija opravila pogajanja z omenjenimi državami zaradi česar je bil sklenjen Sporazum, podpisan v Bruslju 19. decembra 1989.

SKLENIL:

Člen 1

1. Sporazum med Skupnostjo na eni strani ter Republiko Avstrijo, Republiko Finsko, Republiko Islandijo, Kraljevino Norveško, Kraljevino Švedsko in Švicarsko konfederacijo na drugi o postopku za izmenjavo informacij na področju tehničnih predpisov, se potrdi v imenu Skupnosti.

2. Besedilo Sporazuma je priloženo temu sklepu.

Člen 2

Predsednik Sveta v imenu Skupnosti uradno obvesti, kot je predvideno v členu 17 Sporazuma [1].

V Bruslju, 24. septembra 1990

Za Svet

Predsednik

V. Saccomandi

[1] UL L 291, 23.10.1990, str. 43.

--------------------------------------------------
Sklep Sveta

z dne 23. aprila 1990

o spremembah Sklepa 77/271/Euratom o izvajanju Sklepa 77/270/Euratom o pooblastitvi Komisije za dodelitev Euratom posojil za financiranje nuklearnih elektrarn

(90/212/Euratom)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti za atomsko energijo,

ob upoštevanju Sklepa Sveta 77/270/Euratom z dne 29. marca 1977 o pooblastitvi Komisije za dodelitev Euratom posojil za financiranje nuklearnih elektrarn [1] in zlasti člena 1 Sklepa,

ob upoštevanju predloga Komisije,

ker je skupna vrednost opravljenih transakcij dosegla znesek 2800 milijonov ECU, ki je določen v Sklepu 77/271/Euratom [2], kakor je nazadnje bil spremenjen s Sklepom 85/537/Euratom [3];

ker je z jedrsko energijo povezan večji del celotnih dobav električne energije Skupnosti ter je treba izvesti zajetno vlaganje v ta sektor tako v proizvodno fazo glede varnosti in varnostnih zahtev kakor tudi v poproizvodno fazo, zlasti glede predelave in shranjevanja odpadkov;

ker izkušnje kažejo, da je zaželeno povečati skupni znesek posojil, v zvezi s katerimi je Komisija pooblaščena za sklenitev pogodb v imenu Evropske skupnosti za atomsko energijo, za 1000 milijonov ECU;

ker je treba zaradi tega spremeniti Sklep 77/271 Euratom,

SKLENIL:

Edini člen

Edini člen Sklepa 77/271/Euratom se nadomesti:

"Edini člen

Za posojila, kakor so določena v členu 1 Sklepa 77/270/Euratom, je mogoče skleniti pogodbe v zneskih, katerih celotna glavnica ne presega 4000 milijonov ECU.

Ko skupna vrednost izvedenih transakcij doseže 3800 milijonov ECU, Komisija obvesti Svet, ki soglasno sprejme odločitev o določitvi novega zneska, čim prej je mogoče."

V Luxembourgu, 23. aprila 1990

Za Svet

Predsednik

A. Reynolds

[1] UL L 88, 6.4.1977, str. 9.

[2] UL L 88, 6.4.1977, str. 11.

[3] UL L 334, 12.12.1985, str. 23.

--------------------------------------------------
Sklep Sveta

z dne 23. aprila 1990

o sklenitvi Sporazuma med Evropsko gospodarsko skupnostjo in Švicarsko konfederacijo o poenostavitvi pregledov in formalnosti v zvezi s prevozom blaga

(90/216/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju predloga Komisije,

ker mora sklenitev Sporazuma med Evropsko gospodarsko skupnostjo in Švicarsko konfederacijo o poenostavitvi pregledov in formalnosti v zvezi s prevozom blaga omogočiti boljši pretok prometa čez meje med pogodbenicama; ker je zato priporočljivo, da se navedeni sporazum sprejme,

SKLENIL:

Člen 1

Sporazum med Evropsko gospodarsko skupnostjo in Švicarsko konfederacijo o poenostavitvi pregledov in formalnosti v zvezi s prevozom blaga je sprejet v imenu Skupnosti.

Besedilo Sporazuma je priloženo temu sklepu.

Člen 2

V skupnem odboru, predvidenem v členu 15 Sporazuma, Skupnost zastopa Komisija, kateri pomagajo predstavniki držav članic.

Člen 3

Predsednik Sveta opravi uradno obvestitev, določeno v členu 22 Sporazuma.

V Luxembourgu, 23. aprila 1990

Za Svet

Predsednik

A. Reynolds

--------------------------------------------------
Popravek Sklepa Sveta 90/611/EGS z dne 22. oktobra 1990 o sklenitvi v imenu Evropske gospodarske skupnosti Konvencije Združenih narodov proti nezakonitemu prometu s prepovedanimi drogami

( Uradni list Evropskih skupnosti L 326 z dne 24. novembra 1990 )

(Slovenska posebna izdaja, poglavje 11, zvezek 17, str. 173)

Stran 173, naslov:

besedilo:

se glasi:

Stran 173, prva uvodna izjava:

besedilo:

„ker so Skupnost in vse njene države članice 8. junija 1989 na sedežu Združenih narodov v New Yorku podpisale Konvencijo Združenih narodov proti nezakonitemu prometu s prepovedanimi drogami, ki je bila sprejeta na Dunaju 19. decembra 1988;“

se glasi:

„ker so Skupnost in vse njene države članice 8. junija 1989 na sedežu Združenih narodov v New Yorku podpisale Konvencijo Združenih narodov zoper nezakonit promet prepovedanih drog in psihotropnih snovi, ki je bila sprejeta na Dunaju 19. decembra 1988;“.
Odločba Komisije

z dne 18. julija 1989

o pogojih za vpis čistopasemskih plemenskih prašičev v rodovniške knjige

(89/502/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 88/661/EGS z dne 19. decembra 1988 o zootehniških standardih, ki se uporabljajo za plemenske živali vrste prašič [1], in zlasti tretje alinee člena 6(1) Direktive,

ker v vseh državah članicah vodijo ali vzpostavijo rodovniške knjige rejska združenja, rejske organizacije ali uradne službe;

ker je zato treba določiti pogoje za vpis čistopasemskih plemenskih prašičev v rodovniške knjige;

ker morajo biti pred vpisom v rodovniške knjige izpolnjeni natančni pogoji, ki se nanašajo na rodove in označbe;

ker mora biti rodovniška knjiga razdeljena na različne dele in razdelke zato, da nekateri tipi živali ne bi bili izključeni;

ker so ukrepi, predvideni s to odločbo, v skladu z mnenjem Stalnega odbora za zootehniko,

SPREJELA NASLEDNJO ODLOČBO:

Člen 1

Čistopasemski plemenski prašič mora za vpis v glavni del rodovniške knjige za svojo pasmo izpolnjevati naslednje pogoje:

- izvirati od staršev in starih staršev, ki so vpisani v rodovniško knjigo iste pasme,

- po rojstvu biti označen v skladu s pravili te knjige,

- imeti poreklo v skladu s pravili te knjige.

Člen 2

Glavni del rodovniške knjige je lahko razdeljen v več razdelkov, skladno z značilnostmi živali. Samo čistopasemski plemenski prašiči, ki izpolnjujejo pogoje, določene v členu 1, so lahko vpisani v enega od razdelkov.

Člen 3

1. Rejsko združenje ali rejska organizacija, ki vodi rodovniško knjigo, se lahko odloči, da žensko žival, ki ne izpolnjuje pogojev, določenih v členu 1, vpiše v dodatni del te rodovniške knjige. Ženska žival mora izpolnjevati naslednje pogoje:

- biti označena v skladu s pravili rodovniške knjige,

- ustrezati osnovnim značilnostim pasme,

- imeti minimalne značilnosti, kakor so določene v pravilih za rodovniške knjige.

2. Pogoji, navedeni v drugi in tretji alinei odstavka 1, se lahko razlikujejo glede na to, ali ženska žival pripada določeni pasmi, čeprav nima znanega izvora, ali pa je rezultat programa križanja, ki ga je odobrilo rejsko združenje ali rejska organizacija.

Člen 4

Ženska žival, katere mati in materina mati sta vpisani v dodatni del rodovniške knjige, kakor je določeno v členu 3(1), in katere oče in oba stara očeta so vpisani v glavni del rodovniške knjige v skladu s pogoji, določenimi v členu 1, se šteje za čistopasemsko plemenico in je vpisana v glavni del rodovniške knjige, kakor je opredeljeno v členu 1.

Člen 5

Kjer ima rodovniška knjiga več razdelkov, se čistopasemski plemenski prašič iz druge države članice, ki ima posebne značilnosti, ki ga ločijo od populacije iste pasme v ciljni državi članici, vpiše v tisti razdelek knjige, katerega pogoje izpolnjuje.

Člen 6

Ta odločba je naslovljena na države članice.

V Bruslju, 18. julija 1989

Za Komisijo

Ray Mac sharry

Član Komisije

[1] UL L 382, 31.12.1988, str. 36.

--------------------------------------------------